ค่อนค้างใหญ่จะเป็นอะไรไหมค่ะ ตอนนี้อายุ20จะเข้า21ค่ะ กังวลมากเลยค่ะ เเล้วกลางน่าอกระหว่างนม2ข้างยังมีรอยบุ๋มลงไปอีก ยิ่งกลัวเเละกังวลไปใหญ่เลยค่ะตอนนี้เคลียดมาก
สวัสดีค่ะ ให้ลองตรวจคลำเต้านมด้วยวิธีที่ถูกต้องก่อน คือการใช้นิ้วชี้ นิ้วกลางและนิ้วนาง คลำวนไปรอบๆ เต้านม โดยสามารถดูตัวอย่างรูปภาพประกอบได้ตามlinkนี้หากคลำไม่ถูกต้อง เช่น ใช้นิ้วทั้ง 5 นิ้วในการคลำ โดยคลำแบบบีบเต้านม อาจทำให้คลำเต้านมได้เป็นก้อนทั้งเต้านมได้ ซึ่งจริงๆ แล้ว ก็คือเนื้อเต้านมที่ปกติหากได้ตรวจคลำเต้านมอย่างถูกวิธีแล้ว และยังคงพบก้อนที่เต้านม อาจเกิดจาก1. ถุงน้ำหรือซีสต์ อาจเป็นซีสต์ก้อนเดียวหรือกลุ่มของซีสต์ มักคลำได้ค่อนข้างนิ่ม กลิ้งไปมาได้หรือขยับได้เล็กน้อย2. ก้อนเนื้องอกธรรมดา มีหลายชนิด ที่พบได้บ่อยคือ ก้อนเนื้องอกชื่อ fibroadenoma ก้อนมักคลำได้แข็งกว่าก้อนถุงน้ำ สามารถขยับได้เล็กน้อย3. fat necrosis เกิดจากเซลล์ไขมันในเต้านมตาย โดยเป็นผลจากการที่เต้านมถูกกระแทก ในช่วงแรกจะมีอาการเจ็บ ต่อมาจะคลำได้เป็นก้อน และไม่มีอาการเจ็บสำหรับมะเร็งเต้านมก้อนจะแข็ง ไม่สามารถขยับไปมาได้ ก้อนมักโตเร็ว และจะพบได้น้อยมากมากในคนอายุ 20 ปีหากคลำได้เป็นก้อนชัดเจน แนะนำให้ไปพบแพทย์เพื่อตรวจค่ะ แพทย์จะตรวจคลำเต้านม หากสงสัยว่าเป็นก้อนเนื้อ อาจส่งตรวจเพิ่มเติมด้วยอัลตราซาวด์เต้านมต่อไปค่ะส่วนการมีรอยบุ๋มตรงกลางหน้าอกระหว่างเต้านม 2 ข้าง ถือเป็นอาการปกติที่สามารถพบได้ในบางราย เกิดจากรูปร่างของกระดูกหน้าอกตรงกลางที่บางรายอาจเกิดการเว้าลงไปได้ แต่หากไม่เคยเป็นมาก่อน และเพิ่งมาเกิดขึ้น ควรไปพบแพทย์เพื่อตรวจเช่นกันค่ะ